SYNNEX จับมือ SCB 10X บุกอีคอมเมิร์ซ ลุยขายไอทีมือสองผ่าน “SWOPMART”
“SYNNEX” ควงแขน “SCB 10X” ปลดล็อคขีดจำกัดตลาดอีคอมเมิร์ซร่วมพัฒนา “SWOPMART” แพลตฟอร์มซื้อขายสินค้ำไอทีมือสองครบวงจรเจ้าแรกในไทย
“SYNNEX” ควงแขน “SCB 10X” ปลดล็อคขีดจำกัดตลาดอีคอมเมิร์ซร่วมพัฒนา “SWOPMART” แพลตฟอร์มซื้อขายสินค้ำไอทีมือสองครบวงจรเจ้าแรกในไทย
12 ต.ค. 2564

บริษัท ซินเน็ค (ประเทศไทย) จำกัด (มหาชน) หรือ SYNNEX ดิสทริบิวเตอร์ผู้นำด้านไอทีอีโคซิสเต็มของประเทศ และเป็นผู้จัดจำหน่ายสินค้าไอทีครอบคลุมทุกการใช้งาน จับมือกับ บริษัท เอสซีบี เท็นเอ็กซ์ จำกัด หรือ SCB 10X ผู้เชี่ยวชาญด้านนวัตกรรมและเทคโนโลยีทางการเงิน บุกตลาดอีคอมเมิร์ซร่วมพัฒนา “SWOPMART” แพลตฟอร์มซื้อขายสินค้าด้านไอทีมือสองที่มุ่งแก้ปัญหา Pain Point ของผู้ซื้อ-ผู้ขาย พร้อมบริการตรวจสอบสภาพสินค้ำโดยชั่งผู้เชี่ยวชาญ และออกใบรับรองคุณภาพสินค้าทุกชิ้น สร้างความมั่นใจ ซื้อง่าย ขายสะดวก ในราคาที่เหมาะสม
นางสาวสุธิดา มงคลสุธี ประธานเจ้าหน้าที่บริหาร บริษัท ซินเน็ค (ประเทศไทย) จำกัด (มหาชน) ได้เปิดเผยว่า SWOPMART เป็นการต่อยอดธุรกิจและบริการของ SYNNEX จากธุรกิจไอทีดิสทริบิวเตอร์ สู่ธุรกิจไอทีแพลตฟอร์ม เพื่อขยายขอบเขตของธุรกิจและการให้บริการที่ครอบคลุมความต้องการของตลาดไอทีที่เติบโตอย่างรวดเร็วและตอบโจทย์พฤติกรรมลูกค้าในแต่ละกลุ่มได้ชัดเจนขึ้น ซึ่งการดึง SCB 10X เข้ามาร่วมทีมจะช่วยเพิ่มความแข็งแกร่งทางด้านเทคโนโลยีของแพลตฟอร์ม
สำหรับ “SWOPMART” แพลตฟอร์มซื้อขายสินค้าไอทีมือสอง (IT Secondary Market) จะเป็นแพลตฟอร์มซื้อขายสินค้าไอทีมือสองที่ให้บริการตรวจสอบสภาพสินค้าโดยช่างผู้เชี่ยวชาญจาก SYNNEX พร้อมใบรับรองสินค้าที่ช่วยสร้างความมั่นใจ และราคาซื้อ-ขายที่เหมาะสม การชำระเงินที่ปลอดภัย ทุกคำสั่งซื้อสามารถตรวจสอบสถานะได้ พร้อมบริการ Customer Services เพื่อช่วยดูแลและให้คำปรึกษาลูกค้าในทุกปัญหา
ด้านนายกวีวุฒิ เต็มภูวภัทร Head of Venture Builder บริษัท เอสซีบี เท็นเอ็กซ์ จำกัด กล่าวว่า นอกจากมุ่งเน้นการลงทุนในบริษัทเทคคอมพานีที่มีศักยภาพทั่วโลกแล้ว SCB 10X ยังให้ความสำคัญกับการจับมือพันธมิตรทางธุรกิจโดยเฉพาะอย่างยิ่งในกลุ่มอุตสาหกรรมที่เป็น New S-curve ของประเทศ ซึ่งหนึ่งในอุตสาหกรรมที่เราสนใจที่จะเข้าไปพัฒนาต่อยอดธุรกิจ
โดยร่วมลงทุนและร่วมสร้างนวัตกรรมเติบโตอย่างก้าวกระโดดคือ ธุรกิจอีคอมเมิร์ซ โดยเราเล็งเห็นถึงศักยภาพของตลาดสินค้าอิเล็กทรอนิกส์มือสองในประเทศไทยที่มีการเติบโตอย่างต่อเนื่อง สอดคล้องกับแนวโน้มการเติบโตของสินค้าอิเล็กทรอนิกส์มือหนึ่ง เราจึงได้ร่วมลงทุนใน “บริษัท สวอป มาร์ท จากัด” ในเครือ “บริษัท ซินเน็ค (ประเทศไทย) จากัด (มหาชน)” ผู้ประกอบธุรกิจจัดจำหน่ายผลิตภัณฑ์ประเภทสินค้าเทคโนโลยีคอมพิวเตอร์ และสินค้าไอทีที่ครอบคลุมทุกการใช้งาน พร้อมให้ความสนับสนุนด้านการพัฒนา “SWOPMART” แพลตฟอร์มดิจิทัลซื้อ-ขายสินค้าไอทีมือสองแบบครบวงจรรายแรกของประเทศไทย ที่ตอบโจทย์ทั้งผู้ซื้อ และผู้ขายในทุกมิติ
ทั้งนี้ SCB 10X จะสนับสนุนเรื่องของการพัฒนาเทคโนโลยีตลอดจนกระบวนการสร้างนวัตกรรมให้สามารถตอบโจทย์ความท้าทายทางธุรกิจของ “บริษัท สวอป มาร์ท จำกัด” เพื่อให้เกิดเป็นนวัตกรรมที่ให้ผลตอบแทนแบบก้าวกระโดดต่อไป